  Майя Бывальцева «Жильё и городская среда» йӧскалык ӵектослэн программаезъя 2020-тӥ арын укмыс толэзь ӵоже Удмуртиын 326 адями куашкан калэ вуэм юртысьтыз ӟеч интые выжиз. Со сярысь улосвыл тӧролэн но кивалтэтлэн пресс-службазы ивортӥз. Кин ке аслаз патерез понна коньдон басьтӥз но ачиз улон инты басьтӥз, мукетъёсыз программа улсын басьтэм дась квартираосы выжиз 2020-тӥ арын 9 сюрс квадрат метр пала куашкан калэ вуэм улон интыосысь оглом 680 адямиез выжтыны чаклало. Та дыре эшшо 114 адями кулэ ужкагазъёс дася. Улосвыл программа 2019-тӥ арысен ужа. Мукет интые выжтыны кулэ 2017-тӥ арысь 1-тӥ толшорозь куашкан калэ вуэмен пусъем юртъёсын улӥсьёсты. Глазкарын но Ува ёросын программаез йылпумъязы ни. Туннэ Ижкарын, Воткаын, Сарапулын, Кизнер, Кияса, Дэри но Алнаш ёросъёсын быдэсъяське на. Программа кык ар ужатозь улон интыя югдурзэ 970 адями умоятоз.  Тодэ вайытом, 2020-тӥ арын Удмуртиысь ожгар ужрадъёсы пыриськем 50 ветеранъёс но сӧсырмемъёс улон интызэс умоятозы. Тегъёс: Мерлык Ижкар улонинты Удмуртия  